《得三叔父书》
清代·林旭

叔父归乡里，我心日悠悠。昨者寄书至，惟其疾之忧。

跪读三四遍，涕下不能收。出门已三载，倦翮乐暂休。

诸弟肯读书，但苦饥肠㵞。选官缘资格，争席伤蛙𪓰。

还如稻梁雁，因风俟九秋。衣食非粗足，安作马少游。

吾党二三子，进取力所勠。书问久不具，爱我犹怨𢛃。

怀哉刘牢之，少孤实命犹。扶将偕我母，门户枝相樛。

读书成后进，云路视何𥈌。操心病咳血，新来可瘉不。

吾师杨夫子，好学罕匹俦。汉书写百过，记诵如水流。

穷经志不堕，皓首谁见酬。小夫拥皋比，妄用相踶鳅。

近来乡校议，恍若寐而䎿。原惟循循意，欲见皆何繇。

南斋千竿竹，风来声飕飕。上有百好鸟，终日鸣啾啾。

去年防火道，斩伐若去仇。好鸟四飞去，巡视安所投。

向来怜惜之，闻此心内抽。今年新笋长，庶几复有鸠。

因声问此君，岁寒盟可求。

作者简介：（1875—1898）清福建侯官人，字暾谷，号晚翠。光绪十九年举人。任内阁中书。倡闽学会，又助康有为开保国会。百日维新间，与谭嗣同等四人以四品卿衔入军机，参与新政。政变起，被捕遇害。为戊戌六君子之一。有《晚翠轩诗集》。